**KGJK, Nr. 184/2018**

**24 tetor 2018**

**KËSHILLI GJYQËSOR I KOSOVËS,** KGJK) në bazë të nenit 108 të Kushtetutës së Republikës së Kosovës, nenit 4 pika 1.15 dhe nenit 20 paragrafi 1 dhe 2 të Ligjit nr. 03/L-223 për Këshillin Gjyqësor të Kosovës, nenit 5 paragrafi 1 dhe 2 të Rregullores 15/2016 për Transferimin dhe Caktimin e Gjyqtarëve dhe nenit 30 të Rregullores mbi Organizimin dhe Veprimtarinë e Brendshme të Këshillit, në mbledhjen e 207 – të, të mbajtur me 24 tetor 2018, merr këtë:

**V E N D I M**

1. Znj. Nushe Kuka - Meka, gjyqtar në Gjykatën Themelore në Pejë i vazhdohet transferimi i përkohshëm nga Gjykata Themelore në Pejë në Gjykatën Themelore në Prishtinë, Departamenti për Krime të Rënda, në kohëzgjatje prej gjashtë(6) muajsh.

1. Vendimi hyn në fuqi me datë 24 tetor 2018.

**A r s y e t i m**

Këshilli Gjyqësor i Kosovës me datë 2 maj 2018 në mbështetje të nenit 108 të Kushtetutës së Republikës së Kosovës, nenit 4 pika 1.15 dhe nenit 20 paragrafi 1 dhe 2 të Ligjit nr. 03/L-223 për Këshillin Gjyqësor të Kosovës, nenit 5 paragrafi 1 dhe 2 të Rregullores 15/2016 për Transferimin dhe Caktimin e Gjyqtarëve, në pajtim me kryetarin e Gjykatës Themelore Pejë i cili pas konsultimin me gjyqtar kishte marr pëlqimin e znj. Kuka- Meka, kishte vendosur që znj. Nushe Kuka- Meka të transferohet përkohësisht nga Gjykata Themelore në Pejë në Gjykatën Themelore Prishtinë, Departamenti për Krime të Renda, në kohëzgjatje prej gjashtë(6) muajsh, me mundësi vazhdimi.

Me datë 23 tetor 2018, kryetarja e Gjykatës Themelore në Prishtinë znj. Aferdita Bytyqi, ka parashtruar një kërkesë përmes së cilës ka kërkuar nga KGJK që për gjyqtaret z. Mustafë Tahiri, znj. Nushe Meka dhe z. Lutfi Shala të vendos vazhdimin e transferimit të përkohshëm, pasi që Gjykata Themelore në Prishtinë është me e ngarkuara me lëndët ‘’LV’’, dhe më që gjyqtarët e sipërpërmendur janë të ngarkuar me këtë kategori të lëndëve ‘’LV’’ dhe kanë treguar rezultate në zgjidhjen e lëndëve me mënyrë të shpejtë dhe efikase, dhe se një zgjidhje e shpejtë e këtyre lëndëve do të ndikonte në lehtësimin e procedurave për liberalizimin e vizave për qytetarët e Republikës së Kosovës.

KGJK, në takimin e tij të datës 24 tetor 2018, pasi e shqyrtoj dhe e analizoj me kujdes kërkesën e kryetares së Gjykatës Themelore në Prishtinë, znj. Aferdita Bytyqi, duke ditur rëndësinë dhe interesin e Kosovës për zgjidhjen e lëndëve të ashtuquajtura ‘’LV’’, zgjidhja e të cilave do të ndikon drejtpërsëdrejti në përmbushjen e kritereve për liberalizimi të vizave të vendit tonë drejtë BE-së, vendosi që znj. Nushe Kuka- Meka, gjyqtare në Gjykatën Themelore në Pejë t’i vazhdohet transferimi i përkohshëm nga Gjykata Themelore në Pejë në Gjykatën Themelore në Prishtinë, Departamenti për Krime të Rënda, në kohëzgjatje prej gjashtë(6) muajsh.

Andaj, nga se u tha më lartë u vendos si ne dispozitiv të këtij vendimi.

Nehat IDRIZI,

Kryesues i Këshilli Gjyqësor të Kosovës

*Kopje e vendimi i dërgohet:*

* *Znj. Nushe Kuka- Meka, gjyqtare e transferuar ne Gjykatën Themelore Prishtinë*;
* *Kryetares të Gjykatës Themelore Prishtinë;*
* *Kryetarit të Gjykatës Themelore Pejë*
* *Arkivit.*